CELEX: 32015D1357
Language: hu
Date: 2015-08-04 00:00:00
Title: A Bizottság (EU) 2015/1357 végrehajtási határozata (2015. augusztus 4.) a madárinfluenza leküzdését célzó biztonsági intézkedések vonatkozásában Hollandiában 2011-ben, 2012-ben és 2013-ban felmerült kiadásokhoz nyújtandó uniós pénzügyi hozzájárulás megállapításáról (az értesítés a C(2015) 5342. számú dokumentummal történt)

6.8.2015   
            
            
               HU
            
            
               Az Európai Unió Hivatalos Lapja
            
            
               L 209/9
            
         A BIZOTTSÁG (EU) 2015/1357 VÉGREHAJTÁSI HATÁROZATA
   (2015. augusztus 4.)
   a madárinfluenza leküzdését célzó biztonsági intézkedések vonatkozásában Hollandiában 2011-ben, 2012-ben és 2013-ban felmerült kiadásokhoz nyújtandó uniós pénzügyi hozzájárulás megállapításáról
   
      
         (az értesítés a C(2015) 5342. számú dokumentummal történt)
      
   
   (Csak a holland nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről szóló, 2014. május 15-i 652/2014/EU európai parlamenti és tanácsi rendeletre (1) és különösen annak 36. cikke (4) bekezdésére,
   mivel:
   
               (1)
            
            
               A 349/2005/EK bizottsági rendelet (2) megállapítja az uniós pénzügyi hozzájárulás folyósításának szabályait bizonyos állatbetegségek, köztük a madárinfluenza felszámolására irányuló biztonsági intézkedések esetében. A rendelet 7. cikke meghatározza az uniós pénzügyi hozzájárulást kérvényező tagállam által benyújtandó igazoló okmányokat és azok benyújtási határidejét.
            
         
               (2)
            
            
               A 2012/667/EU bizottsági végrehajtási határozat (3) a madárinfluenza leküzdését célzó biztonsági intézkedések kapcsán Hollandiában 2011-ben felmerült kiadásokhoz nyújtandó uniós pénzügyi hozzájárulás összegét 429 425,74 EUR-ban állapította meg.
            
         
               (3)
            
            
               A 2013/775/EU bizottsági végrehajtási határozat (4) rendelkezik a 2009/470/EK tanácsi határozat (5) értelmében hozott, a madárinfluenza leküzdését célzó biztonsági intézkedések miatt Hollandiában 2012-ben és 2013-ban felmerült költségekhez az említett tagállamnak nyújtandó uniós pénzügyi hozzájárulásról. Ennek megfelelően az uniós pénzügyi hozzájárulás részeként 2012-re vonatkozóan egy 210 000,00 EUR-t kitevő első részlet, 2013-ra vonatkozóan pedig egy 250 000,00 EUR-t kitevő első részlet kifizetésére került sor az említett tagállamnak. A 2013/775/EU végrehajtási határozat előírja továbbá, hogy az uniós pénzügyi hozzájárulás összegét egy következő határozatban kell megállapítani, amelyet az abban említett eljárásnak megfelelően kell elfogadni.
            
         
               (4)
            
            
               A 652/2014/EU rendelet rendelkezik az említett körülmények fennállása esetén a tagállamok számára történő kifizetésekről. E tekintetben előírja a pénzügyi hozzájárulást meghatározó végrehajtási aktusok elfogadását. Az említett rendelet hatályon kívül helyezte továbbá a 2009/470/EK határozatot, továbbá az említett határozatra történő hivatkozásokat a 652/2014/EU rendeletre történő hivatkozásként kell értelmezni.
            
         
               (5)
            
            
               A 2012/667/EU és a 2013/775/EU végrehajtási határozat révén teljesültek a 966/2012/EU, Euratom európai parlamenti és tanácsi rendelet (6) követelményei, elsősorban pedig a rendelet 84. cikkében szereplő rendelkezések.
            
         
               (6)
            
            
               Az illetékes ellenőrzési szolgálat által végzett helyszíni ellenőrzés eredménye alapján a második preambulumbekezdésben említett határozat szerint 13 278,64 EUR összegű további kiadás jogosult visszatérítésre, és a 2011-re vonatkozó uniós pénzügyi hozzájárulás 442 704,38 EUR összegben állapítható meg. Ezért a már kifizetett részen felül további 13 278,64 EUR végső kiegészítő részletet kell folyósítani.
            
         
               (7)
            
            
               2014. február 14-én Hollandia hivatalos visszatérítési kérelmet nyújtott be a Bizottsághoz, amelyhez pénzügyi jelentést, igazoló okmányokat és járványügyi jelentést csatolt minden olyan gazdaságról, ahol az állatokat levágták és megsemmisítették. A visszatérítési kérelem 2012 tekintetében 417 663,71 EUR, 2013 tekintetében pedig 616 592,33 EUR összegre vonatkozik. A tagállam által benyújtott dokumentumok tanulmányozása alapján azonban a 349/2005/EK rendelet 5. cikke értelmében 17 548,46 EUR-nak és 40 018,73 EUR-nak megfelelő összeg nem jogosult visszatérítésre.
            
         
               (8)
            
            
               Így a hozzájárulás végső összege 2012-re, illetve 2013-ra vonatkozóan 400 115,25 EUR, illetve 576 573,60 EUR összegben állapítható meg, amely a kérelmezett visszatérítési összeg és a visszatérítésre nem jogosult összeg különbsége. A harmadik preambulumbekezdésben említett első részletek levonása után a Hollandia számára 2012-re, illetve 2013-ra vonatkozóan fizetendő egyenleg 190 115,25 EUR, illetve 326 573,60 EUR összegben állapítható meg.
            
         
               (9)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A madárinfluenza leküzdését célzó biztonsági intézkedések vonatkozásában Hollandiában 2011-ben felmerült kiadásokhoz történő uniós pénzügyi hozzájárulás végső kiegészítő összege 13 278,64 EUR.
   2. cikk
   (1)   A madárinfluenza leküzdését célzó biztonsági intézkedések vonatkozásában Hollandiában 2012-ben felmerült kiadásokhoz történő uniós pénzügyi hozzájárulás összege 400 115,25 EUR.
   (2)   Az uniós pénzügyi hozzájárulás Hollandia számára fizetendő, fennmaradó részlete 190 115,25 EUR.
   3. cikk
   (1)   A madárinfluenza leküzdését célzó biztonsági intézkedések vonatkozásában Hollandiában 2013-ban felmerült kiadásokhoz történő uniós pénzügyi hozzájárulás összege 576 573,60 EUR.
   (2)   Az uniós pénzügyi hozzájárulás Hollandia számára fizetendő, fennmaradó részlete 326 573,60 EUR.
   4. cikk
   E határozat címzettje a Holland Királyság.
   
      Kelt Brüsszelben, 2015. augusztus 4-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 189., 2014.6.27., 1. o.
   
   
      (2)  A Bizottság 2005. február 28-i 349/2005/EK rendelete a 90/424/EGK tanácsi határozat bizonyos járványos állatbetegségek elleni biztonsági intézkedéseire és a kampány közösségi finanszírozására vonatkozó szabályok megállapításáról (HL L 55., 2005.3.1., 12. o.).
   
      (3)  A Bizottság 2012. október 25-i 2012/667/EU végrehajtási határozata a 2011. évi hollandiai madárinfluenza-járvány leküzdését célzó biztonsági intézkedések keretében felmerült kiadásokhoz nyújtható uniós pénzügyi hozzájárulás megállapításáról (HL L 299., 2012.10.27., 47. o.).
   
      (4)  A Bizottság 2013. december 17-i 2013/775/EU végrehajtási határozata a 2012. és 2013. évi németországi, olaszországi és hollandiai, valamint a 2013. évi dániai és spanyolországi madárinfluenza-járvány leküzdését célzó biztonsági intézkedésekhez történő uniós pénzügyi hozzájárulásról (HL L 343., 2013.12.19., 44. o.).
   
      (5)  A Tanács 2009. május 25-i 2009/470/EK határozata az állat-egészségügyi kiadásokról (HL L 155., 2009.6.18., 30. o.).
   
      (6)  Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).